#Medici buni Conf. Dr. Gilda Popescu, MedLife: „O tumoră pulmonară are nevoie de câțiva ani pentru a ajunge la dimensiunea de 1 centimetru. Atunci poate fi evidențiată pe radiografia toracică, după care creșterea este exponențială“
Dacă este depistat din timp, înainte de apariția simptomelor specifice, cancerul pulmonar, una dintre cele mai frecvente forme de neoplazie atât la bărbați, cât și la femei, poate fi tratat, iar șansele de succes ale tratamentului sunt mai mari, este de părere conf. dr. Gilda Georgeta Popescu, medic primar pneumolog și doctor în științe medicale, de la Hyperclinica MedLife Unirii.